1. ΠΡΟΕΔΡΙΚΟ ΔΙΑΤΑΓΜΑ της 11/23 Αυγ. 1933 Περί ιδρύσεως εν Αθήναις φροντιστηρίου ανωτέρων ποινικών σπουδών δια δικαστικούν εν γένει υπαλλήλους. Εξεδόθη εις εκτέλεσιν των άρθρ. 16 και 17 του Ν.Δ/τος της 4/4 Ιουλ. 1933. Άρθρ.1.-Ιδρύεται εν Αθήναις φροντιστήρια ανωτέρων ποινικών σπουδών δια δικαστικούς εν γένει υπαλλήλους. Η εκάστοτε έναρξις και διάρκεια των σπουδών τούτων ορίζονται δια Διαταγμάτων. Άρθρ.2.-Τα διδαχθησόμενα μαθήματα αφορώσιν: 1)Εις το ουσιαστικόν ποινικόν δίκαιον, γενικόν και ειδικόν μέρος. 2)Εις το δικονομικόν ποινικόν δίκαιον. 3)Εις την εγκληματολογίαν. 4)Εις τη σωφρονιστικήν επιστήμην και το δίκαιον των φυλακών. 5)Εις την επιστημονικήν ανάκρισιν. 6)Εις την ιατροδικαστικήν. 7)Εις την δικαστικήν ψυχιατρικήν. Εκτός των ανωτέρω κυρίων μαθημάτων, δύνανται να ορίζωνται εκάστοτε και άλλα μαθήματα και διαλέξεις επί ειδικών θεμάτων της επιστήμης του ειδικού δικαίου, καθοριζομένου συγχρόνως εν τη αυτή αποφάσει του κατά το άρθρ. 6 του παρόντος υποχρεωτικού ή μη αυτών. Άρθρ.3.-1.Τα κατά το τελευταίον εδάφιον του προηγουμένου άρθρου μαθήματα και διαλέξεις, ο τόπος της διδασκαλίας, ο αριθμός των ωρών διδασκαλίας, εκάστου, το ωρολόγιον πρόγραμμα και το διδακτικόν προσωπικόν ορίζονται εκάστοτε δι' αποφάσεων του υπουργού της Δικαιοσύνης. 2.Εν περιπτώσει συμπληρώσεως των ωρών διδασκαλίας προτιμάται πάντοτε ο κατά βαθμόν αρχαιότερος. Άρθρ.4.-1.Του φροντιστηρίου ανωτέρων ποινικών σπουδών δύνανται να μετάσχωσι τη αιτήσει των δικαστικοί εν γένει υπάλληλοι από του βαθμού του ειρηνοδίκου και άνω, υπάλληλοι της κεντρικής υπηρεσίας του υπουργείου της Δικαιοσύνης, ως και οι υπάλληλοι των ωργανωμένων φυλακών του Κράτους, εφ' όσον ήθελον τύχει της προ τούτο αδείας παρά του υπουργού της Δικαιοσύνης. 2.Ωσαύτως δύνανται, εγκρίσει του υπουργού της Δικαιοσύνης, να μετάσχωσιν οι Πρόεδροι και τα μέλη, στρατοδικείων και ναυτοδικείων, οι παρ' αυτοίς κυβερνητικοί επίτροποι και αντεπίτροποι, ως και αξιωματικοί της χωροφυλακής και της αστυνομίας των πόλεων εφ' όσον ήθελον προσαγάγει συν τη αιτήσει των και έγκρισιν της αρμοδίας ως προς αυτούς αρχής δια την απαιτουμένην άδειαν κατά τον χρόνον της εκάστοτε λειτουργίας του φροντιστηρίου και της μετακινήσεώς των. 3.Δι' αποφάσεων του υπουργού της Δικαιοσύνης δύνανται να παρέχωνται άδειαι παρακολουθήσεως των μαθημάτων του φροντιστηρίου εις δικηγόρους, υπό τον όρον της καταβολής υπέρ του ταμείου μετατροπής ποινών δραχμών χιλίων. Άρθρ.5.-Η αμοιβή των διδασκόντων υποχρεωτικά μαθήματα των εδ. 1 και 2 του άρθρ. 2 του παρόντος ορίζεται: 1)Εις 2.000 δραχ. κατά μήνα δια τους διδάσκοντας μαθήματα μιας ώρας καθ' εβδομάδα. 2)Εις 3.000 δραχμάς κατά μήνα δια τους διδάσκοντας μαθήματα δύο ωρών εβδομαδιαίως. 3)Εις 5.000 δραχμάς κατά μήνα δια τους διδάσκοντας μαθήματα τριών ή και περισσοτέρων ωρών καθ' εβδομάδα. Άρθρ.6.-Η παρακολούθησις των διδασκομένων κυρίων μαθημάτων ως και των του τελευταίου εδαφίου του άρθρ. 2 του παρόντος, είναι υποχρεωτική. Ο τρόπος του ελέγχου της παρακολουθήσεως των μαθημάτων κανονισθήσεται δια Διαταγμάτων προκαλουμένων υπό του υπουργού της Δικαιοσύνης. Η παρακολούθησις πιστοποιείται υφ' ενός εκάστου των διδασκόντων, ο δε υπουργός της Δικαιοσύνης εκδίδει επί τη βάσει των ειδικωτέρων τούτων πιστοποιήσεων το γενικόν πιστοποιητικόν εις διπλούν, εξ ων το έν παραδίδεται εις τον φοιτήσαντα, το δε έτερον επισυνάπτεται εις τον ατομικόν φάκελλον της υπηρεσίας αυτού. Πιστοποιητικά δεν εκδίδονται, αν τις οπωσδήποτε δεν μετάσχη τεσσάρων ωρών εξ' ενός υποχρεωτικού μαθήματος. Σελ. 89 Φροντιστήρια Νομικών Σπουδών 6.Α.θ.1